Kakamas – Noord-Kaapland Sinode
Die projek is in 1898 begin en in ’n stadium was die bevolking 3,000 siele: “omtrent 700 kinderen zijn in de zeven dag- en 850 in de Zondagscholen”. Die gemeente het op die stadium uit 1200 siele bestaan. Kakamas was ’n versameling van arm mense wat van reg oor die land gekom het om hulle hier te vestig. Die mense het aan beide kante van die oewer van die Oranjerivier oor ’n afstand van 12 tot 15 myl gebly.
Kakamas was vroeër deel van Kenhardt. Veral eerw. Christian Schröder, in sy hoedanigheid as ouderling van Kenhardt, wat ook die eerste superintendent van die Kolonie was, het onder die mense gearbei. Tog was ds. BPJ Marchand “de eigenlike fondamentlegger en vader dezer heerlike onderneming”. In die tyd was daar nog nie ’n kerkgebou nie. ’n Sogenaamde “rietsteier” is as aanbiddingsplek en skool gebruik. Soos die naam aandui was die “skuiling” van riet en was dit onmoontlik om op stormagtige dae godsdiensoefeninge of skool te hou. Vanaf 1898 tot 1904 moes die mense maar hiermee tevrede wees. Eers in 1904 is ’n “school-kerk-zaal” met omtrent 600 sitplekke gebou. Die kommissie wat verantwoordelik was vir die oprigting is bygestaan deur “koloniste” wat teen geringe betaling al die stene en sand voorsien het en die gebou opgerig het. Die “koloniste” van die arbeidskolonie het die nodig sink, hout en planke voorsien. As gevolg van die groot getal kinders is ’n deel van die saal later afgesny en is nog 6 klaskamers aangebou. “Dit gebouw zal nu door de Regering worden overgenomen voor ’n £2,000 en wordt er dan een behoorlike Godshuis opgericht”.
“Er staat reeds op de verschillende dorpjes (Soetap, Kakamas, Alheit, Marchand, Salzberg en Schröder) meer dan 100 goede woningen, benevens vele andere van minder permanente aard. Er zijn seven schoolgebouwen, waarin over de 700 kinderen onderwijs ontvangen, alsook een pastorie, ’n superintendents en dokters woning met ’n paar verpleegkamers. Naast de gewone kursus van elementair onderwijs, wijdt het onderwijzen personeel zich aan de opleiding van onderwijzers die vooral in’t Noordwesten kunnen arbeiden. Men wil ook mettertijd een Industriële Inrichting alhier hebben. De Arbeidskommissie heeft ’n hydro-elektries toestel, dat twee molens drijft, opgericht; en hoopt met de eerste industrie – leerloierij en schoenmakerij – binne kort ’n aanvang te maken”.
Om gelowiges op te bou sodat almal die koninkryk kan uitbou.
Die gemeente fokus veral op die volgende bedieninge:
2. plaaslike evangelisasie en uitreike
4. en sekerlik die belangrikste versorging van lidmate.
Uitreike onder Tswanasprekendes en plaasbediening.